《昆明湖》
清代·玉保

万顷烟波望欲迷，石桥风定乱蝉嘶。云浮金凤巢阿阁，日照铜牛卧大堤。

燠馆凌霄丹嶂迥，水师校战彩帆齐。圣皇自有平时备，郑重将军旧鼓鼙。

作者简介：蒙古镶白旗人，乌朗罕济勒门氏。初为理藩院笔帖式，乾隆间累擢侍郎，迁正黄旗蒙古都统。旋率兵进攻阿睦尔撒纳，以师久无功逮治送京，死于途中。